Johann Heinrich Rolle

Johann Heinrich ROLLE (* 23-an de decembro 1716 en Quedlinburg; † 29-an de decembro 1785 en Magdeburgo) estis komponisto kaj Muzikpedagogo.

 Vivo 
Rolle naskiĝis kiel filo de la posta kantoro de la magdeburga malnovurba gimnazio Christian Friedrich Rolle. La patro transprenis la edukadon de sia muzike talenta filo. En 1722 la familio translokiĝis al Magdeburgo.

En la jaro 1734 Rolle ricevis postenon kiel orgenisto ĉe la magdeburga preĝejo Sankta Petro, kiun li tenis ĝis 1737. Ekde 1740 li laboris en la kapelo de Frederiko la 2-a, komence kiel violonisto, poste kiel vjolisto. En 1746 li revenis al Magdeburgo kiel orgenisto de la preĝejo Santa Johano. En 1752 li sukcedis sian patron kiel kantoro de la gimnazio.

Rolle ankaŭ transprenis la funkcion de urba muzikdirektoro. Ekde ĉi tiu pozicio li aktivis laŭ la senco de la klerismo. Li atingis, ke Magdeburgo ekde 1764 kiel unu el la unuaj germanaj urboj sen rezidejo efektivigis koncertojn, kiuj disvolvis transregionan gravecon.

Rolle membris en la tiel nomata Mittwochsgesellschaft (merkreda societo) fondita de Johann Wilhelm Ludwig Gleim. Tie li kontaktadis kun Heinrich Rathmann, Friedrich von Koepcken, Johann Bernhard Basedow, Johann Samuel Patzke, Friedrich Gabriel Resewitz, Gottfried Benedict Funk kaj Gotthilf Sebastian Rötger.

Liaj komponaĵoj konformas al la tradicio de la baroko, estas tamen jam pregitaj de la transiro ekde altbaroko al la t.n. galanta stilo de la rokoko. Rolle postlasis multajn verkojn, kiuj ankaŭ nuntempe estas ludataj. La teksto de ok verkoj devenas de Johann Samuel Patzke, je kvar verkoj la tekstojn verkis August Hermann Niemeyer.

 Honorigoj 
La urbo Magdeburg nomis straton honore al li Rollestraße. En Quedlinburg la distrikta muziklernejo havas lian nomon.

 Verkoj 
 Motetoj 
 Kommet, kommet, lasset uns anbeten
 Der Friede Gottes
 Gnädig und barmherzig
 Unsere Seele harret auf den Herrn

 Kantatoj kaj oratorioj 
 Abraham auf Moria
 Die Befreiung Israels
 Die Opferung Isaaks
 Jacobs Ankunft in Ägypten
 Lazarus
 Man singt mit Freuden vom Sieg
 Siehe, der Herr ging vorüber
 Oratorium auf Weihnachten
 Passionsoratorium
 Der Tod ist verschlungen in den Sieg
 Machet die Tore weit
 Der Tod Abels
 Wunderbarer König
 Der leidende Jesus

 Sonato 
 Claviersonate E♭-maĵora

 Literaturo 
 Rudolf Kaestner, Johann Heinrich Rolle. Untersuchungen zu Leben und Werk, 1932, Kassel.
 Erich Valentin, Johann Heinrich Rolle. Ein Mitteldeutscher Musiker des 18. Jahrhunderts, in: Sachsen und Anhalt 9 (1933), S. 109-160.
 Martin Wiehle, Magdeburger Persönlichkeiten, 1993, Magdeburg, ISBN 3-910146-06-6
 Ralph-Jürgen Reipsch, Johann Heinrich Rolles ‚Musikalische Dramen‘ - Notizen zu Grundlagen und Erscheinungsbild einer musikalischen Gattung, in: Händel-Jahrbuch der Georg-Friedrich-Händelgesellschaft 47 (2001), S. 203-223.

Kategorio:Germanaj komponistoj
Kategorio:Barokaj komponistoj
Kategorio:Klasikaj komponistoj